ПРОТОКОЛ № 13
от заседанието на Комисия по правни и институционални въпроси към Пленума на Висшия съдебен съвет, 
проведено на 3 април 2017 г.

Днес, 3 април 2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		ЮЛИАНА КОЛЕВА
ЗАМ. ПРЕДСЕДАТЕЛ:	ЮЛИЯ КОВАЧЕВА

ЧЛЕНОВЕ:			СВЕТЛА ПЕТКОВА
					МИХАИЛ КОЖАРЕВ 
					КАРОЛИНА НЕДЕЛЧЕВА
					МАГДАЛЕНА ЛАЗАРОВА - отсъства
					НЕЗАБРАВКА СТОЕВА 
					КАЛИН КАЛПАКЧИЕВ 

На заседанието присъстват експертните сътрудници на комисията Саша Харитонова – директор на дирекция „Правна“, Христина Тодорова – директор на дирекция „Международна дейност“, Мартин Величков – главен експерт – юрисконсулт в дирекция „Правна“ и Зорница Златева - гл. експерт - връзки с обществеността в дирекция „Публична комуникация и протокол“.
По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:

-	Определяне на нова дата за провеждане на среща на лицата, отговарящи за връзките с обществеността в органите на съдебната власт през м. май 2017 г.
Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

1. ОТНОСНО: Писмо от Министерство на правосъдието с искане за предоставяне на обобщена информация за напредъка по Механизма за сътрудничество и оценка (МСО) за първото тримесечие на 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1.	ИЗПРАЩА писмото от Министерство на правосъдието за предоставяне на  исканата информация директно на дирекция “Международна дейност“ в срок до 11 април 2017 г. на следните комисии:
-	Комисия по атестирането и конкурсите към СК;
-	Комисия по атестирането и конкурсите към ПК;
-	Комисия „Съдебна карта, натовареност и съдебна статистика“ към СК;
-	Комисия „Дисциплинарна дейност и взаимодействие с Инспектората към ВСС“ – ПК;
-	Комисия „Дисциплинарна дейност и взаимодействие с Инспектората към ВСС“ – СК.
1.2.	ВЪЗЛАГА на експертите от дирекция “Международна дейност“ след получаването на информацията по т. 1.1, същата да бъде обобщена и изпратена директно на Министерство на правосъдието в указания срок.

2. ОТНОСНО: Съвместно изявление на посланиците на дванадесет държави-членки на ЕС, свързано с по Механизма за сътрудничество и оценка (МСО), изпратено чрез служител на Посолството на Кралство Нидерландия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. Приема за сведение Съвместното изявление на посланиците на дванадесет държави-членки на ЕС.
2.2. Съвместното изявление да се предостави на вниманието на всички членове на ВСС, за запознаване, ведно със Заключенията на Съвета на министрите на ЕС от 7 март 2017 г.

3. ОТНОСНО: Информация за международния опит при изготвяне на доклади за независимостта и прозрачността на съдебната власт и дейността на съдебните съвети.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

3.1. Приема за сведение предоставената от дирекция „Международна дейност“ информация за международния опит при изготвяне на доклади за независимостта и прозрачността на съдебната власт и дейността на съдебните съвети.
3.2. Предоставя за запознаване на членовете на комисията информацията за международния опит при изготвяне на доклади за независимостта и прозрачността на съдебната власт и дейността на съдебните съвети.
3.3. Отлага обсъждането на проекта за обхвата и структурата на доклада за следващото заседание на комисията, насрочено за 10.04.2017 г.

II. ПУБЛИЧНА КОМУНИКАЦИЯ:

4. ОТНОСНО: Доклад – анализ на Висшия съдебен съвет в изпълнение на механизма за мониторинг и оценка на изпълнението на комуникационната стратегия на съдебната власт 2014 – 2020 г. (вътрешен мониторинг).

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Приема Доклад – анализ на Висшия съдебен съвет в изпълнение на механизма за мониторинг и оценка на изпълнението на комуникационната стратегия на съдебната власт 2014 – 2020 г. (вътрешен мониторинг).
4.2. Внася Доклада – анализ на Висшия съдебен съвет в изпълнение на механизма за мониторинг и оценка на изпълнението на комуникационната стратегия на съдебната власт 2014 – 2020 г. (вътрешен мониторинг) в заседание на Пленума на ВСС на 13.04.2017 г., за сведение.
4.3. Изпраща Доклада – анализ на Висшия съдебен съвет в изпълнение на механизма за мониторинг и оценка на изпълнението на комуникационната стратегия на съдебната власт 2014 – 2020 г. (вътрешен мониторинг) на Гражданския съвет към ВСС, за сведение.
4.4. Докладът – анализ на Висшия съдебен съвет в изпълнение на механизма за мониторинг и оценка на изпълнението на комуникационната стратегия на съдебната власт 2014 – 2020 г. (вътрешен мониторинг) да се публикува на интернет сайта на ВСС.

ДОПЪЛНИТЕЛНИ ТОЧКИ:

11. ОТНОСНО: Определяне на нова дата за провеждане на среща на лицата, отговарящи за връзките с обществеността в органите на съдебната власт през м. май 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

11.1. Възлага на експертите в дирекция „Публична комуникация и протокол“ да организират среща на лицата, отговарящи за връзките с обществеността в органите на съдебната власт, на 15 май 2017 г., вместо на първоначално определената дата с решение по протокол № 12/27.03.2017г., т. 7 на Комисия по правни и институционални въпроси. 

11.2.   Да се уведомят всички участници в срещата.

III. ПРАВНИ ВЪПРОСИ:

5. ОТНОСНО: Писмо от главния инспектор на Инспектората към ВСС във връзка с Раздел II от Методика за оценка дейността на членовете на ВСС, на главния инспектор и на инспекторите в Инспектората към ВСС.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

5.1. ОДОБРЯВА проекта на Раздел II от Методика за оценка дейността на членовете на ВСС, на главния инспектор и на инспекторите в Инспектората към ВСС, предоставен от главния инспектор на Инспектората към ВСС.
5.2. Създава се нова ал. 2 в чл. 6 на раздел I от Методиката със следния текст:
„Изготвянето на проекта на оценките по чл. 2 и по чл. 3 се възлага на комисиите по атестирането и конкурсите към съответната колегия“.
Алинея 2 става алинея 3.
Алинея 3 става алинея 4.
5.3. ВНАСЯ материалите за разглеждане в заседанието на Пленума на ВСС на 06.04.2017 г.

6. ОТНОСНО: Проект на Указания за акредитация на представители на средствата за масова информация при отразяване на Общите събрания за провеждане на избори за членове на Висшия съдебен съвет от съдиите, прокурорите и следователите.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

6.1. УТВЪРЖДАВА проекта на Указания за акредитация на представители на средствата за масова информация при отразяване на Общите събрания за провеждане на избори за членове на Висшия съдебен съвет от съдиите, прокурорите и следователите.
6.2.  Указанията за акредитация на представители на средствата за масова информация при отразяване на Общите събрания за провеждане на избори за членове на Висшия съдебен съвет от съдиите, прокурорите и следователите ДА СЕ ПУБЛИКУВАТ на интернет сайта на Висшия съдебен съвет в раздел „Общи събрания за избор на членове на ВСС“, и в раздел „Нормативни и вътрешни актове – Вътрешни актове“.

7. ОТНОСНО: Промени в Правилата за провеждане на избори на членове на Висшия съдебен съвет от съдиите, прокурорите и следователите относно гласуванията за избор на ръководство на събранието, членовете на мандатната и избирателната комисия, на избирателните секции и др.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

7.1. ОДОБРЯВА проект за изменение и допълнение на Правилата за провеждане на избори на членове на Висшия съдебен съвет от съдиите, прокурорите и следователите, както следва:
1.	Чл. 22, ал. 2 се изменя както следва:
/2/ Гласуването на решенията по предходната алинея се извършва чрез безжична система за гласуване, наета от специализирани организации, а при невъзможност за осигуряване на такава - чрез вдигане на ръка. За избран/и се смятат кандидатът/кандидатите, получили най-много гласове.
2.	Чл. 24, ал. 2 се изменя както следва:
/2/ При невъзможност за използване на безжична система за гласуване, преброяването се извършва от квестори (преброители) от администрацията на Висшия съдебен съвет, определени със заповед на главния секретар. Заповедта се публикува на сайта на ВСС 7 дни преди датата на Общото събрание.
3.	Текстът на чл. 23 става алинея 1, като се добавя нова алинея 2 със следното съдържание:
/2/ По преценка на мандатната комисия, обявяването на резултатите може да се извърши след приключване на изслушванията.
4.	В чл. 37, ал. 2 изречение последно се отменя.
/2/ Създава се нова ал. 3 на чл. 37 със следния текст: „Вотът се отчита и в случаите, когато не е маркиран нито един от кандидатите.“
Алинея 3 става алинея 4.
Алинея 4 става алинея 5.
Алинея 5 става алинея 6.
5.	Да се създаде Преходна разпоредба със следния текст: „Навсякъде в правилата думите „кадрово/и досие/та“ се заменят с „кадрово/и дело/а“.
7.2. ВНАСЯ материалите за разглеждане в заседанието на Пленума на ВСС на 06.04.2017 г.

8. ОТНОСНО: Решение на Пленума на ВСС относно обсъждане на реда за командироване на членове на Комисията по атестирането и конкурсите към Съдийската колегия.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  8.1. Отлага разглеждането на т. 8 за следващото заседание на комисията, насрочено за 10.04.2017 г., с цел проучване на нормативната база и вътрешните правила на ВСС.

9. ОТНОСНО: Писмо от Министерство на правосъдието за определяне на представил от ВСС, както и на председател на Окръжен съд и председател на Районен съд за участие в работна група с оглед влизането в сила на 01.01.2018 г. на разпоредбата по чл. 361, ал. 3 от ЗСВ.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

9.1. Изпраща писмото от Министерството на правосъдието на Съдийската колегия на Висшия съдебен съвет за определяне на представил от ВСС, както и да посочи председател на Окръжен съд и председател на Районен съд за участие в работна група с оглед влизането в сила от 01.01.2018 г. на разпоредбата по чл. 361, ал. 3 от ЗСВ, по компетентност.

10. ОТНОСНО: Писмо от ръководителя на Фондация „Ханс Зайдел“ в България с покана за участие в българо-баварски семинар за прокурори, съдии и служители на разследващите органи на тема „Противодействие на нарастващите заплахи от международен тероризъм“, който ще се проведе в периода 10-12 май 2017 г., гр. Сандански.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

10.1. ОПРЕДЕЛЯ Ясен Тодоров за участие в българо-баварски семинар за прокурори, съдии и служители на разследващите органи на                      тема „Противодействие на нарастващите заплахи от международен тероризъм“, който ще се проведе в периода 10-12 май 2017 г., гр. Сандански.
10.2. Решението по т. 10.1 да се предостави на Димитър Узунов – представляващ ВСС.

                                                                     ПРЕДСЕДАТЕЛ
                                                                        НА КОМИСИЯТА:	/П/	     
                ЮЛИАНА КОЛЕВА